Държавен вестник, бр. 34, 2021 г., стр. 47

БРОЙ  34	
Д Ъ Р Ж А В Е Н  В Е С Т Н И К 	
СТР.  47  
Приложение  
към чл. 2
Държавен образователен стандарт за придобиване на квалификация по професията
„Планински водач“
Професионално направление: 
812
Пътувания, туризъм и свободно време
Наименование на професията: 
812020 Планински водач
Код 
Специалност
Степен на професионал-
на квалификация
Ниво по Национална 
квалификационна рам-
ка (НКР)
Ниво по Европейска 
квалификационна рам-
ка (ЕКР)
8120201  Туризъм
Трета
4
4
1. Изисквания към кандидатите
1.1. Изисквания към кандидатите за входящо 
минимално образователно и/или квалифика-
ционно равнище за придобиване на степен 
на професионална квалификация съгласно 
Закона за професионалното образование и 
обучение (ЗПОО)
За придобиване на трета степен на про-
фесионална квалификация по професията 
„Планински водач“ от Списъка на професиите 
за професионално образование и обучение по 
чл. 6, ал. 1 от ЗПОО (утвърден от министъ-
ра на образованието и науката със Заповед 
№ РД-09-413 от 12.05.2003 г., посл. изм. със 
Заповед № РД-09-3574 от 21.12.2020 г.) изис-
кванията за входящото минимално образо-
вателно и/или квалификационно равнище 
към кандидатите са:
· за ученици – завършено основно обра-
зование;
· за лица, навършили 16 години – при-
добито право за явяване на държавни 
зрелостни изпити или придобито средно 
образование.
Изискването за входящо минимално ква-
лификационно равнище при продължаващо 
професионално обучение с придобиване на 
трета степен на професионална квалификация 
е придобита втора степен на професионална 
квалификация по професия от област на об-
разование 81 „Услуги за личността“.
Здравословното състояние на кандидата 
се удостоверява с медицински документ, до-
казващ, че професията, по която желае да се 
обучава, не му е противопоказна. 
1.2. Валидиране на професионални знания, 
умения и компетентности
Придобиването на квалификация по про-
фесията „Планински водач“ или част от нея 
чрез валидиране на придобити с неформално 
или информално учене резултати от ученето се 
осъществява съгласно Наредба № 2 от 2014 г. 
за условията и реда за валидиране на профе-
сионални знания, умения и компетентности, 
издадена от министъра на образованието и 
науката (ДВ, бр. 96 от 2014 г.). 
2. Описание на професията
2.1. Трудови дейности, отговорности, лич-
ностни качества, особености на условията на 
труд, оборудване и инструменти, изисквания 
за упражняване на професията, определени в 
законови и подзаконови актове (здравословно 
състояние, правоспособност и др.)
Планинският водач организира и осъ-
ществява воденето на туристи по маршрут 
в планинска и природна среда, предприе-
ма мерки за максимално осигуряване на 
безопасността и сигурността на туристите, 
навигира и ги превежда през разнообразни 
терени в различни метеорологични условия. 
Предоставя информация за посещаваните 
места и особеностите на околната среда; 
консултира и подпомага туристите при избор 
и използване на екипировка за различни 
начини на придвижване. Планинският во-
дач е длъжен да извършва предварителна 
подготовка за запознаване с маршрута; да 
проверява годността и изправността на еки-
пировката; да води клиентите по набелязания 
маршрут, като осигурява тяхната сигурност и  
безопасност.
Планинският водач работи с топографски 
карти, компас, пътеводители, радиостанции, 
бивачни съоръжения, специализирана екипи-
ровка, лавинни уреди, сонди, лавинни лопати, 
туристическа екипировка, лична аптечка, 
пакет за оцеляване, дъждобран, челник, 
снегоходки, щеки, GPS и други средства за 
навигация.
Професията „Планински водач“ изисква 
практикуващите лица да бъдат в отлично 
здравословно състояние; трябва да се ориен-
тират и да преминават през трудни терени; 
да се грижат за безопасността и сигурността 
на туристите; да вземат адекватни решения 
в критични ситуации.
Възможно работно време на планинския 
водач е ненормирано работно време според 
продължителността на преходите, които се 
осъществяват. В своята дейност той взаимо-
действа с туристически групи и членове на 
групите, които се водят из планината.